gentaiscool/nusaparagraph_topic huggingface dataset:
Lokasi di rumah aye tuh strategis bisa dibilang karna kaga terlalu di luar trus juga kaga terlalu di dalem. Emang sih kalo mau masuk rumah aye mesti ngelewatin gang trus lalo diliat gang itu kaya kebon jadi orang banyak nyang nyangka kalo jalanan rumah kite tuh buntu. Untung ada banyak anak kosan nyang bisa abikin suasana rumah aye tuh jadi adem, trus juga kalo mau jualan masih laku keras. Soalnye kan dari kosan aje pelangganannye udeh banyak, gimana kalo dapet dipinggir jalan. Karna kan namanye juga orang Betawi asli, jadi pasti punya tang nyang bisa dibuat ngekos ama dikontrakin jadi rame kalo mau bikin ide jualan.

Topic: business
Dari sêkian banyak kapè di Bandung, Nimna Book Café jadi salèh atu têmpat paporit ayè. Têmpatnyè adè di Jalan Sukahaji Nomor 126, Bandung, yakni kagak bêgono jauh dari UPI. Adè banyak kolèksi buku nyang bolèh dipinjêm atau dibacè langsung, di antarènyè nopèl, komik, majalèh, amè ènsiklopèdia. Têmpatnyè bênêr-bênêr kêrasan. Êlu padè kagak usèh ngêri bakal pêgêl kalo duduk lèsèhan, soalnyè udèh disêdièin bantal buat sèndèran. Aksès WiFi-nyè jugè gancang. Saban sudut jugè udèh dilêngkêpin amè colokan listrik. Jadi, kagak usèh kuwatir bakal kêabisan dayè di mari mah. Rêsêp bangêt dah têmpatnyè. Sorga bangêt buat êlu padè nyang pèngèn nongkrong sêmbari bacè buku.

Topic: leisures
Villa Natural Air Lembang Bandung merupakan penginapan yang asri bergaya Jepang. Dekoranye ntu tempat di bikin seolah olah kaya lagi di Jepang. Penginapannye yang kaya rumah Jepang, kamarnye juga gitu. Jadi di ntu penginepan konsepnye kaya villa, jadi disewainnye perumah bukan perkamar, jadi ntu tempat ibaratnye kaya komplek tapi ini komplek isinye rumah pade disewain. Ntu tempat nyediain kolam renang, kebun yang cantik dan suasananye yang menyenangkan, cuma kurangnye lahan bermain aje buat anak anak. Harga menginapnye di ntu rumah kaga terlalu mahal kalo dibandingin sama ape yang kite dapet kenyamanan ntu tempat dan tempatnye unik bikin kite betah dan demen poto poto. Dari ntu penginepan juga kaga jauh buat ke jalan raya. Ganyeman yang ade di ntu penginepan juga enak enak dan harganye masih lumayan deh, jadi ntu tempat emang nyaman banget buat nginep bareng keluarga.

Topic: leisures
Kaga semua anak emang jadi pribadi nyang aktif, anak nyang udeh tau tujuan die di masa nyang akan datang. Ini pengalaman aye sendiri nih, jujur aye kaga punya cita-cita. Pokoknye tuh aye cuma mau kaya supaya bisa jajan sepuasnye trus beli maenan nyang banyak. Nah, mungkin dulu tuh aye juga masih mikir kalo cita-cita apaan. Cuma makin gede juga aye kaga punya tujuan idup, aye mikir ya nyang ada di depan aja aye jalanin. Aye emang pinter, cuma karna kurang arahan jadi kepinteran aye kaga tersalurkan. Untung setiap apa nyang aye ikutin aye bisa lulus ya, kalo kaga pan bahaya, nah jadi pas gini kelimpungan pas kerja dah. Nah gitu langkah-langkah aye nyang kaga patut buat di contoh.

Topic: sports
Tanêman selada daon merupakan salah atu jenis sayuran daon nyang banyak diusahakan di dataran rendah ampè dataran tinggi. Sayuran selada daon ngêmilikin daon nyang berwama ijo sêgêr, tepinya bergerigi atau berombak, ama lêbih enak dimakan mentah sêbagè lalapan. Selada akan tumbuh dêngan optimal kalu semua persyaratan tumbuhnya terpenuhi. Selada nyang ditanam di dataran rendah cenderung lêbih cepat berbunga ama berbiji. Ketinggian têmpat bagi tanêman selada ialah 50–2200 mdpl dêngan suhu optimal antara 15–25°C. Jenis tanah nyang disukai selada ialah lempung berdebu, lempung berpasir, ama tanah nyang masih mengandung humus. Mêski bêgonoh, selada masih toleran têradêp tanah-tanah nyang miskin hara asalkan diberi pêngaèran ama pupuk organik nyang memadai.

Topic: slice of life
Keajaiban dari tuhan entu beneran ade. Buktinye, Maryam entu ngandung Nabi Isa tanpa berhubungan seorang laki-laki pun. Maryam ngandung Nabi Isa walaupun die entu kagak punya pasangan. Nah tapinye karena hal entu juga, orang-orang justru akhirnye berspekulasi kalo Maryam udeh zina. Walaupun difitnah dan dapet perlakuan laennye, Maryam tetep ngandung Nabi Isa. Maryam pun akhirnye pergi ngejauh dari entu orang-orang. Maryam tetep berusaha bertahan idup sambil berusaha jaga kandungannye. Selama entu die sendirian. Sampe akhirnye kandungannye udeh gede dan pade akhirnye die pun berhasil pertahanin entu kandungan. Supaye elu lebih paham, elu bisa baca kisah rincinye di Al-Qur’an elu ye.

Topic: religion
Sesuai janji saya ketika kelak bisa diizinkan tinggal di bawah langit Jogja untuk belajar menari, akhirnya benar terealisasi. Ternyata saya diizinkan untuk merasakan kota istimewa ini, pun sembari belajar mengenai budayanya lewat tari. Sempat pesimis lantaran tugas-tugas kuliah yang menanti, nyatanya itu bukanlah masalah yang berarti. Kedua-duanya seperti adik kakak yang bergandengan menjaga satu sama lain, berjalan beriringan. Belajar di sanggar bukanlah kali pertama saya alami. Dulu sekali, sewaktu saya masih duduk di bangku sekolah dasar saya pernah mencicipinya, meski itupun tidak berlangsung lama. Sanggar di Jogja adalah kali kedua saya benar-benar belajar di tempat menari yang sungguhan. Dengan pengajar professional dan pertemuan dengan teman-teman yang mempunyai kegemaran yang sealiran.









Topic: culture & heritage
Permaenan emang bisa jadi tempat belajar juga. Di permaenan sebelomnya, kita ngomongin maen tentang ikan sembari belajar soal rante makanan ikan di lautan. Di permaenan ini, kita maen sembari belajar masak ama yang berhubungan soal restoran. Nama permaenannya itu Diner Dash. Permaenan Diner Dash ini jadi salah satu permaenan yang didemenin ama para pemaen atawa gamer. Kata pemaen-pemaen ini, Dinner Dash emang seru banget. Dari permaenan ini, kita bukan cuman belajar soal masak, tapi juga belajar ngolah restoran. Kita meranin Flo yang ditugasin buat ngurus satu restoran. Kerjaannya kayak milih orderan, nganter makanan ke pembeli, ampe jadi kasir. Kagak cuman maen, kita belajar fokus, soalnya kita diharusin jadi Flo yang jeli pas ngelayanin pelanggan. Selaen belajar masak, dari Diner Dash ini kita jadi kebiasa ngoperasiin mouse ama ningkatin konsentrasi.

Topic: technology
Ade beberape komponen utama dari laptop. Pertama entu touchpad yang dikate juga sebagai trackpad. Entu merupakan papan yang sensitif same sentuhan yang fungsinye entu buat gerakin kursor pointer pake jari elu. Kedua, baterai. Tiap laptop entu ade baterai, yang fungsinye jadi sumber daya listrik pas laptop dipake tanpa disambungin ke daya listrik. Tiap elu ngehubungin laptop yang ade baterainye ke stopkontak, entar otomatis baterai bakalan keisi. Ketiga, AC adaptor. Laptop entu ade kabel khusus buat isi baterai yang dikate AC adaptor. Keempat, ade port. Nah buat terkait harga, biasanye sih harga laptop entu lebih mahal daripada komputer walaupun komponen-komponen internal yang sama. Tapi ade juga laptop yang lebih murah dengan kinerja lebih rendah.

Topic: technology
Zaman sekarang kite udeh ngeliat tuh tanda-tanda akhir zaman, dengan kemajuan teknologi trus apa-apa bisa jadi lebih mudah. Tanda-tanda akhir zaman laen juga sesuatu nyang haram masih aje dilakuin kaga malu-malu lagi tuh untuk ngelakuin dosa. Belajar agama tuh udah kaga dipentingin lagi, udah kaga diutamain, jadi banyak juga anak muda nyang kaga sopan. Terus juga makin banyak orang nyang hidupnye bebas trus banyak juga nyang kaga percaya ama Tuhan. Mangkanye tuh kite bener-bener harus nyiapin hari tua buat bekel nanti kalo kite menghadap nyang Maha Kuasa. Pan kite tau harta di dunia tuh kaga di bawa ampe kite mati, jadi buat apa juga kite terlalu ngejar dunia.

Topic: religion
Aye entu seneng bener sama minuman kopi susu. Elu tau kagak, akhir-akhir enih orang sering eksperimen nyampur salah satu produk kopi dan dicampur pake salah satu produk susu cair siap minum kan? Nah aye beli entu kopi kaleng yang siap diminum versi black, abis entu aye beli susu kotak cair siap minum yang rasa hazelnut. Aye pun coba buat nyampur kedua entu minuman. Dan rasanye, bener-bener enak banget! Kagak terlalu manis dan kagak terlalu pait, kagak terlalu susu, dan kagak terlalu kopi. Pokoknye entu jadi minuman yang disukain aye bener. Nyok coba bikin! Entu bahannye gampang elu beli di warung atau minimarket intinye gampang dicari.

Topic: food & beverages
Pêbasket bêrnamè Christian Ronaldo Sitepu atau akrab disapè Dodo dulu bêrmaèn buat Satria Muda Britama. Sêbêlon Dodo bêradè di puncak kêsuksèsan kayak karang, puguh adè waktu nyang diè koranin buat latian saban ari. Ngêjadi pêbasket hèbat kudu bisè mêlajarin sêmuè pêraturan pêrmaènan ampè amat hapal. Mangkin baèk ngênal suatu olahragè, mangkin mahir jugè ngêmaèninnyè. Têrus, bêntuk pisik awak gè kudu sêlalu baèk. Salèh atu carè ngêlatih pisik awak adalah dêngan ngêlakuin push-up  Salaèn ntu, bisè jugè lompat tali nyang gampang, tapi amat bêrgunè. Lompat talilah sêgancang, sêlamè, amè sêrosa nyang dibisè. Mangkin baèk ngêlakuinnyè, mangkin gancang gêrak kaki di lapangan. Têrakhir, cobè latian ngêgiring bola.

Topic: sports
Kasus COVID-19 di Indonesia pertama kali ade terkonfirmasi di awal Maret tahun 2020 (Ihsannudin, 2020 dalem Nasional Kompas). Sejak saat ntu pandemi eni cepet nyebar sampe ke semue wilayah di Indonesia. ade kalenye penyebaran COVID-19 punye dampaknye bukan cuman pade kegiatan ekonomi dan bidang transportasinye aje tapi juge pade dirasain ame industri pariwisatanye juge, Usaha pemulihan pariwisata ame ekonomi kreatif juge perlu di oleh banyak pihak, biar dapet berjalannye dengan baik. Hal ntu disampein Menparekraf dalem Rapat Paripurna, dimane Sandiaga ngungkapin kalo buat realisasiin percepatan pemulihan pariwisata ame ekonomi kreatif kagak terlepas dari stabilitas politik ame keamanan. kalo semua ude aspeknye ude aman terkendali semua bakal normal balik lagi kaya jaman dulunye.

Topic: leisures
Milih sêpatu olahragè nyang têpat adalah pêrsiapan nyang pênting sêbêlon bêolahragè. Sêlaèn kudu sêsuè amè ukuran kaki, sêpatu olahragè gè kudu disêsuèin amè jênis olahragè nyang mao dilakuin. Saban jênis olahragè punyè karaktêristik gêrakannyè masing-masing. Gêrakan nyang bêrbèda nguduin êlu buat ngêgunèin jênis sêpatu olahragè nyang bèda jugè. Adè alêsannyè parè produsèn sêpatu ngêjè sêpatu bêdasarkan katêgori pênggunèannyè. Saban katêgori punyè tingkat kênyamanan amè pêrlindungan nyang bèda buat kaki. Ontong nganggêp sêpatu nyang biasè dipakè jalan-jalan jugè urup pêranti olahragè. Salèh pilih sêpatu olahragè, bisè-bisè kaki cidêrè. Dalêm milih sêpatu olahragè, liat kêsêsuèan sêpatu dêngan bêntuk kaki amè jênis olahragè nyang dilakuin, tingkat kêtahanan, sêrtè kêsêimbangan sêpatu.

Topic: sports
Pênggunèan robot amè artificial intelligent atau kêcêrdasan kêjèan dalêm kêidupan sêari-ari mangkin nyatè kêbêradèannyè. Karang êni kitè sêring ngêliat pênggunèan robot dalêm bêrbagè kêgiatan, baèk di pabrik, kantor, lapangan, gudang, rèstoran, atau bahkan di rumèh dèwèk. Sêlamè pandêmi Covid-19, kitè ngêliat pênggunèan robot nyang ngêlayanin pasièn positip Covid-19 dan atau ngêrêsikin lingkungan rumèh sakit. Pêrkêmbangan robot jugè mangkin lamè mangkin canggih, antarè laèn punyè gêrakan nyang luwês, mampu bêrkomunikasi, amè punyè kêcêrdasan buatan nyang tinggi. Robot udèh mampu nanggêpin atau bêtindak têradap pêngaruh èkstêrnal nyang dirasèinnyè. Dêmikian pulè dalêm hal bêkomunikasi. Robot udèh mampu bêdialog dêngan manusiè atau amè sasamè robot.

Topic: technology
Masa pernikahan emang perlu dipersiapin, jangan terbuai ama gaya idup dah pokoknya. Dulu ya namanye masih muda aye belom kepikiran tuh buat nyiapin dana darurat, penghasilan aye ama laki cuma buat kesenengan aja. Maklum dah namanye juga masih muda. Apalagi kan liat orang tua pada masih ada, jadi masih kebuai ama gaya idup. Pas pisah rumah tuh baru ngerasain dah kalo misalnye dalem idup berumah tangga dana darurat tuh butuh dipersiapin. Karna kote kaga pernah tu cobaan ape nyang kite bakal laluin. Pernah tuh dulu laki aye kaga ada kerjaan selama satu bulan, nah buat kebutuhan sehari-hari kite pake dari dana darurat itu.

Topic: slice of life
Semakin kemari kan kerjaan manusia udeh banyak nyang diganti ama robot, cuma robotnye sendiri masih kaga dari liar negeri tuh. Maka dari itu, buat generasi muda jangan mao kalah ama luar negeri, mao ampe kapan kite bergantung mulu ama barang dari luar negeri, ngandelinnye udeh nyang jadi aja. Padahal kan kalo kite pelajarin kite juga bisa tuh buat robot sendiri dari dalam negeri. Jangan mao kalah kite ama orang luar negeri, kite kaga bakal maju kalo ngandelin mulu. Mending  kite perhatiin lagi tuh simber daya manusia di Indonesia, kite tanemin biar Indonesia makin maju lagi di kemudian hari biar kite bisa nikmatin juga.

Topic: technology
Cap Go Meh ntu merupakan malam purnama pertamanye pada tahun yang baru. Cap Go Meh ntu secara umum dikenal sebagai saat puncak sekaligus penutupan tahun baru, atau penutup dari rangkaian Tahun Baru Imlek.  Sebagaimane kite ketahui bahwa rangkaiannye tahun baru dimulai sejak tangal 24 bulan 12 imlek atau yang dikenal dengan Ersi  Shengan/Ji Si Siang Ang. Ersi /Ji Si berarti tanggal 24 bulan 12 Imlek, dan Sheng An/Siang Ang berarti menaikan syukur. Maka Ersi Sheng An/Ji Si Siang Ang berati tanggal 24 bulan 12 saatnya menaikan syukur kehadirat  Tuhan atas keselamatan keberkahan, kedamaian yang sudah diterima manusia selama satu tahun. Keselamatan, kemanan, dan kedamaian penghuni rumah dikaitkan dengan dapur atau aktivitas memasak , yang menunjukkannye penghuni rumah masih mendapatkannye ganyeman. Dapur dikaitkan dengan malaikat dapur (Cao Kun/Zaojun). Oleh karena ntu, saat ntu juga dilakukannye penghormatan, atau sembahyangnye kepada malaikat Cao Kun. Ada keyakinan lain di dalam masyarakat Tionghoa bahwa pada hari ntu diyakininye sebagai saat malaikat Cao Kun naik ke langit mengahadap Tuhan untuk melaporkan perbuatannye manusia selama satu tahun yang telah dijalani. Namun berdasarkan spirit keagamaannye ntu adalah saat menaikannye syukur ke hadirat Tuhan atas berkah keselamatannye yang sudah kita terima. 

Topic: religion
Restoran cepet saji yang ade di Indonesia udeh makin banyak aje hari gini. Bener-beber bejejer macem macem, ada yang ngejualnye ganyemannye dari makanan Indonesia, Amerika, sampe Korea lagi rame bener dah didemenin sama warga Indonesia. Salah satu tempat makan cepet saji yang udeh lumayan lama, dan peminatnye bejibun adalah Mcdonalds, siape sih hari gini apelagi anak muda gakenal ntu restoran. Ntu restoran gapernah sepi, bejibun antriannye, emang sih harganye beragam bener ade yang murah ampe mahal dijual dimari. Semua menu yang dijual di ntu resto juga bejibun banyaknye. Mulai dari minuman, ganyeman berat, sampe ganyeman yang ringan ade disono. Eskrim Mcd merupakan salah satu gacoannye ntu resto, bejibun anak muda pade ngeloneng di MCdonalds sambil ngegaresin eskrimnye. Karena harganye yang masih terjangkau hal ini lah yang bikin Mcdonalds bejibun penggemarnye, tempatnye juga nyaman bikin orang yang ngegares pade lupa pulang.

Topic: food & beverages
Buat para pencinta masak ganyeman atau demen sama barang yang lucu, gemesin, harus banget cobain belanja di Pero karena pilihannye banyak yang lucu, dan harganye juga masih terjangkau, serta kualitasnye cukup cakep dah. Buat pancinye, penggorengannye, mangkok, piso, bahkan seperti airfryer, ovennye juga pade gemesin semuanye, terlihat mewah tapi harganye ga terlalu mahal-mahal amat. Buat ibu rumah tangga yang pade demen koleksi ntu benda pade, kudu banget sih cobain belanja di Pero yang ada di Pondok Indah Mall, Jakarta Selatan. Dijamin kalo udeh kesono emak-emak pade betah, dan khilaf bawaanye pengen belanja, pengen semuanye dibeli, tau-taunye belanjaan udeh bejibun aje.

Topic: food & beverages
Kemaren kebetulan abang aye baru banget gajian, ceritanya kite-kite adenya mao di traktir nih. Kebeneran pada mao nyobain mie yang katanya lagi pada hitz tuh namanya mie gacoan. Kita mutusin buat pesen aje tu di applikasi karna kalo ke sono pasti ngantri bener dah, nah selaen itu juga banyak banget nih promonya jadi yang kita bayar tuh jauh lebih murah. Pengalaman aye pan 10 rebu cuma cukup buat makan mie ayam abang-abang kan, nah ini udah dapet mie kekinian terus rasanya enak juga. Bukan cuma itu, kita juga bisa dapet gratis ongkos kirim juga, jadi kan lumanyan ya duit yang kita keluarin kaga seberapa.

Topic: food & beverages
Kitab Injil mêrupakan kitab têrtuè kêtigè nyang diturunin olèh Allah kê duniè. Kitab Injil diturunin kêpadè Nabi Isa padè pêrmulèan abad kê-1 M. Kitab Injil diwahyuin di daèrah Yèrusalem. Wayah Injil diturunin, Nabi Isa gênêp bêrusiè 13 taun. Wayah ntu Allah mêrèntahin Nabi Isa buat balik dari Mêsir mênuju Baitul Ilya (Yèrusalem, Palèstina). Di Baitul Ilya, Nabi Isa amè ênyaknyè nêmuin Yusuf, misannyè, buat tinggal di sono dalêm bêbêrapè waktu. Wayah tinggal barêng Yusuf di Baitul Ilya, Allah nurunin wahyu bêrupè Injil kêpadè Nabi Isa. Kitab Injil êni padè awalnyè ditulis makè bahasè Suryani dan kêmudian kitab êni ngêjadi pêdoman bagi Nabi Isa, yakni kaum Nasrani. 

Topic: religion
Jogging mêrupakan olahragè aèrobik di antarè jalan jonjon ama lari dêngan kêcêpêtan di bawèh 14 km pêr jêm. Kêgiatan êni punyè bêrbagè manpaat nyang signipikan buat awak. Mulè dari buat nurunin bêrat awak hinggè ningkatin kêsèhatan paru-paru. Sêlaèn ntu, jogging bisè dêngan gampang dilakuin di sêkêliling komplèks rumèh atau kantor. Olahragè êni jugè kagak pêrlu pêralatan khusus nyang mahal alias tibang dibutuhin pakèan ama sêpatu olahragè nyang kêrasan. Olahragè jogging bêmanpaat buat ningkatin kêsèhatan jantung, têrmasup nyêgèh pênyakit jantung karna wayah êlu jogging, jantung bênêr-bênêr kêpompè. Hal êni ngêbantu ngêrosain jantung ama pêmbuluh darèh sêrtè ningkatin aliran oksigèn kê sêluruh awak.

Topic: sports
Kalo lagi hamil tuh ade acara adat Jawa nyang namanye 7 Bulanan ato mitoni, prosesinya ada banyak. Prosesi nyang pertama tuh ada nyang namanye sungkeman, sungkem ke calon nenek kakek si bayi. Prosesi kedua ada nyang namanye siraman, tujuannye sebagai simbol pembersihan diri. Prosesi ketiga ada pecah telor, telor ini di tempelin ke dahi ama perut trus dipecahin ama babeh dari si bayi. Proswsi keempat ade nyang namanye mutus janur, nanti tuh janur ditaro di perut nyang hamil trus diputusin tuh, sama juga gunanye biar beranaknya gampang. Prosesi kelima ade namanye pecah kelapa, nah di sini tuh USG nyang dilakukan ama orang dulu.

Topic: culture & heritage
Bahas resto cepet saji kayanye kurang apdol kalo kaga bahas Kkuldak, ntu resto awalnye dari Korea, karena Jakarta kayanye demen bener sama apapun yang berbau Korea, salah satunye ganyemannye juga pade demen. Akhirnya di tahun 2013 Kkuldak membuka gerai pertamanye. Ntu resto bener bener kecil boleh dibilang kaya buat dibungkus ajedah. Pertama kali nyobain ntu ganyeman di Grand Indonesia, satu porsinye isinye ada ayam dan toppokki yaitu ganyeman khas Korea. Sumpah ajib banget dah ntu ganyeman, ampe kaga berasa ngegaresin ntu ganyeman, sayanye ntu tempat gabisa buat ngeloneng. Walaupun begitu tetep aje yang belinye bejibun karena rasanye enak, bumbunya unik, dan cocok banget dah sama lidahnye orang kite di Indonesia.

Topic: food & beverages
Cara bikin ayam kampung empuk, biar yang makan pada demen. Soalnya, ayam kampung ini kalo salah masaknya bisa keras ama bau amis gitu. Kalo mau ayam kampung yang enak, empuk, ama kaga bau amis kita kudu tau cara ngolahnya yang bener. Awalnya, pastiin ayam kampungnya bersih. Sering banget kita liat ayam kampung yang bulunya masih pada nempel, item-item gitu. Kita bisa minta tolong ama abang yang jual buat minta bersihin ampe resik kulitnya. Kagak ampe kinclong banget, yang penting kagak ada item-item nempel. Kalo ayam udah dicuci bersih, kita peresin jeruk nipis atawa jeruk lemon di atasnya biar kagak prengus. Terus diemin dulu ampe setengah atau satu jem. Abis itu, kita bilas lagi ayamnya. Pas udah bersih, ayam udah siap diolah. Kalo mau empuk, ngerebus ayamnya kudu lebih lama dari ayam negeri. Kita boleh ngerebus 10 menit, gidir ditutup. Matiin kompor diemin 10 menit, terus kita nyalain lagi kompor, kita rebus lagi 5 menit. Abis itu, kompor kita matiin lagi 5 menit. Abis itu, kita rebus lagi 10 menit. Kalo udah begitu, ayam udah empuk.

Topic: food & beverages
Kegiatan di sono tuh emang kaga ada keperluan nyang mendesak, di sono tuh kite cuma mampir ke situs-situs bersejerah ama ngumpul sama keluarga besar. Acara nyang dibikin juga kaga gede, asal nemuin aje tuh sodara-sodara nyang ada di sono. Kebeneran juga pan ini kali pertamanye aye ke sono ketemu keluarga besar suami nyang kebetulan mertua aye tuh dua-duanye asalnye dari sono. Acaranye tuh dari pagi jam 9 ampe sore jam 3an, kita semua di sono gabung ya saling kenal satu sama laennye. Kebetulan pan aye dari Betawi nih jadi rada kagak juga kalo diajakin ngomong bahasa Sunda. Alhamdulillah selama acara berlangsung lancar, cuaca juga mendukung.

Topic: leisures
Zaman dulu masjid di deket rumah aye tuh sederhana banget. Bangunanye masih atu lantai, trus belom ditutup juga ama semua ruanganye. Tapi masih adem karna nyang dipake kioas angin alami, paling kalo siang lagi panas-panasnye ade tuh kipas angin nyang nempel di tembok. Luasnye juga belom bisa nampung banyak orang, jemaah laki ama perempuan tuh masih disekat ama kain nyang bentangin. Tempat wudhu juga masih terbates, jadi bener-bener masih sederhana banget dah. Tapi enak tuh kalo malem sholat teraweh, anginnye masih semriwing karna kan kaga kehalang ama tembok ya, temboknye cuma setengah. Tapi masih nyaman banget tuh tempat ibadah karna pasti dapet pahalanye gede.

Topic: religion
Kiyai Haji Mas Mansur dikenal sebagai ulaĺma kharismatik, beliau merupakan salah satu tokoh keagamaan Islam. Dakwah yang disampaikannye begitu halus dan menyentuh. Beliau juga telah memberi pengaruhnye yang begitu besar bagi masyarakat pada zamannye. Sebagai seorang ulama, kecintaannya terhadap agama dan bangsa sungguh luar biasa. Gelar pahlawan nasional pun diberikan kepadanye. Mas Mansur lahirnye di kota Surabaya pada  25 Juni 1896. Babehnye yang bernama Kyai Haji Mas Achmad Marzoeqi dan enyaknye bernama Raudhah. Enyaknye berasal dari keluarga kaya Pesantren Sidoresmo Wonokromo Surabaya. Sedangkan babehnye adalah seorang ulama masyhur yang menjabat sebagai imam dan khatib Masjid Ampel Jawa Timur. Makanye kaga heran kalo beliau sudah kentel ilmu agamanye, karena dapet pemahaman tersebut dari kedua orang tuanye dari zaman kecil. Ketika Perang Dunia I meletus pada 1913, ia kembali ke Tanah Air melalui Makkah.  Sepulangnye dari Timur Tengah, ia bergabung dah tuh ke dalam organisasi Serikat Islam (SI) yang pada saat itu dipimpin oleh Oemar Said Tjokroaminoto. SI terkenal sebagai organisasi yang revolusioner. Mas Mansur dan KH Ahmad Dahlan dipercaya menduduki jabatan penasihat pengurus besar. Selain bergabung dengan SI, ia juga membentuk majelis diskusi Taswir al-Afkar (Cakrawala Pemikiran) bersama Abdul Wahab Hisboellah. Selain sibuk di organisasi dan madrasah, beliau juga senang menulis. Aktivitasnye sang jurnalis ntu biasa menuangkan pikiran-pikiran pembaharuannye lewat media massa. Beliau juga menerbitkannye majalahnye pertama kali ntu bernama Soeara Santri.

Topic: religion
Hidup bertetangga ntu udeh menjadi salah satu ntu hal merupakan ciri khasnye dalam masyarakat Muslim. Alquran, dan sunah menaruh perhatian besar kepada hak-hak tetangga. Terlebih lagi selama bulan Ramadhan yang mulia ntu ada ekstra pahala bagi kite yang berbagi ganyeman menu berbuka puasa kepada tetangga. Pertama, berbuat baik kepada tetangga. Kedua, pahala memberikan ganyeman kepada orang berbuka. Secara eksplisit, Allah SWT bahkan menyuruh kite ntu untuk berbuat baik kepada tetangga baik yang jauh maupun dekat. Begitu pun sunah Rasulullah SAW yang memperlihatkannye bahwa Jibril selalu berwasiat tentang hak tetangga. Sampai-sampai, beliau SAW menyangka jika Allah menjadikan tetangga sebagai ahli waris.

Topic: slice of life
Mangkanye kaga usah kaget kalo kite liat orang sekarang tuh pada gegoakan punya banyak utang apalagi sampe ngelakuin hal kriminal. Ya karna itu tadi, gayanye oada digedein, tapi ekonominye masih sulit. Boro-boro inget susah, pas lagi punya duit nyisihin tuh buat dana darurat. Kebanyakan nafsunye aha nyang digedein, trus apa nyang dipunya diabisin bae, kaga di simpen barang dikit juga. Padahal walaupun dikit, nanti juga pasti ade gunanye pas susah. Meskipun dikit lama-lama mah makin banyak kalo dikumpulin. Banyak kan cerita orang beli motor ama mobil dari duit recehan. Emang waktunye lama, tapi karna sabar pasti dapet enaknye nanti dah.

Topic: slice of life
Makin gede makin stresnya orang tuh makin bertambah, dulu masih sekolah kan kite stres karna cape sekolah apalagi ujian. Belom lagi kan kalo ujian nilainye jelek trus mesti ngulang trus perlajarin hal nyang sama. Belom lagi pas ngulang nilai kite belom tentu bagus jadinye diomelin ama orang tua. Pasti disalahin kan ama orang tua trus pasti dikaitinnye ama maen mulu, padahal kan maen cara kite buat ngilangin stes abis seharian sekolah. Kaga mungkin orang kaga ada istirahatnye kalo belajar kan, jadi perlu lah maen. Eh kalo kebanyakan maen juga malah makin diomelin kalo hasilnye nanti kaga bagus nilainye jadi ya kadang berserah ama keadaan perlu.

Topic: slice of life
Di antare sebejibunnye resep gule, ade atu jenis nyang kaga perne ketinggalan di acare-acare istimewa. Yap, bener, gule kambing ntu gegaresan nyang jadi konci utame suksesnye kriyaan keluarge ampe hari raye. Daging kambing nyang dipake kudu punye mutu biar dagingnye empuk ama kaga bau pas dimasak ntar. Daging kambing kaga perlu dicuci, tibang diboroh-borohin aje pake nanas trus diemin dah sebelom diolah. Care ntu dipake biar dagingnye empuk ama cepet mateng. Rempah nyang dipake buat bikin gule lumayan banyak. Ade pekak, jinten, kapulage, kayu manis, jahe, ama bahan laennye. Semuenye dipaduin supaye bise ngasilin gule nyang sedep, gurih, manis, ama nikmat digares.

Topic: food & beverages
Bali merupakan salah satu pulau yang ada di Indonesia dan terkenal dengan budaya serta tempat-tempat wisata eksotis termasuk pantai-pantainye yang indah. Selain ntu, Bali memiliki beragam kearifan lokal yang menarik hati para wisatawan domestik hingga mancanegara. Salah satu budaya yang dimiliki oleh Bali adalah tarian khasnye. Bukan hanya sekadar tari saja, tarian tradisional Bali ntu memiliki makna, dan kisah di baliknye. Seperti tarian yang terkenal, ya ntu tari kecak, dan kerap dipertontonkan kepada para wisatawan. Khas dengan kostum, dan gerakan-gerakannye yang memiliki makna serta alur cerita, tari yang berasal dari Bali umumnye menarik bejibun hati wisatawan. Salah satu tari dari Bali yang terkenal ialah tari Kecak. Tari Kecak memiliki ciri khas yaitu ditarikannye oleh banyak penari yang jumlah bahkan hingga puluhan. Sehingga tari Kecak cenderung lebih ramai dan seru untuk ditonton. Dalam tari Kecak, puluhan penari tersebut akan duduk melingkar dan menari sambil menerikannye kata ‘cak’ secara bersamaan dengan ritme yang cepat. Karena sorakan ‘cak’ tersebut, maka tari Kecak pun lebih berwarna dan semakin ramai. Kagak hanya seru aje, akan tetapi tari Kecak juga memiliki kisah di baliknye. Kisah di balik tari Kecak adalah mengenai Ramayana, ketika Ramayana berperang melawan Rahwana dan Ramayana dibantu oleh pasukan kera. Karena sangat khas, dan cukup terkenal, tari Kecak pun sering kali ditampilkannye di hadapan para wisatawan. Kagak hanya ntu, bahkan ada banyak wisatawan yang mengunjungi daerah khusus di Bali hanya untuk menyaksikan tari Kecak.

Topic: culture & heritage
Seorang yang ingin menjadi wirausahawan, biasanye ntu memiliki ciri-ciri, atau karakteristik sebagai berikut, ya ntu selalu berpikir positif dalam segala hal, karena ntu sangat penting jika kite sedang ingin memulai bisnis. Terutama ketika kite bakal membuat keputusan dalam bisnis. Karena dengan pikiran yang positif akan membantu kite untuk menjalani usaha baru kite dengan lebih nyaman, dan kuat menghadapi tekanan yang muncul pada awal usaha. Perlu adanye keberanian, ya ntu berarti keberanian untuk mengambil keputusan, dan menghadapi berbagai resikonye. Risiko bakal selalu hadir dalam setiap keputusan yang kite ambil. Selain ntu, mereka juga berani bertanggung jawab atas segala sesuatu yang terjadi di perusahaan.

Topic: business
Ari masi pagi, tapi Doel udeh manyun bae. Di depannye, ade piring isi seporsi somay nyang dibeli di abang-abang lewat buat nyarap. Cuman, abis ngunyah salah satu sayur di dalemnye, die langsung berenti makan. Enyak, nyang lagi lewat dapur, heran liat anak lanangnye berenti makan ame manyun. "Ngape, lu, Doel?" Tanya Enyak. "Enih, Nyak, ada nyang pait di somaynye. Nyang ijo-ijo ntu," si Doel ngadu. Enyak cekikikan, terus ngejelasin kalo ntu namanye pare. Walopun pait, tapi antep manfaatnye buat badan. Doel tetep ngegeleng. Kagak enak, katanye. Idup udeh pait, kagak usah nambah-nambahin pake makanan pait lagi. Doel ampyang pokoknye ame enih makanan. Dimulai dari ntu pagi, Doel udeh netepin kalo pare jadi makanan nyang die benci!

Topic: food & beverages
Permainan Bola Voli termasuk salah satu olahraga yang diminati oleh bejibun orang, termasuk masyarakat Indonesia. Di Indonesia sendiri udeh terbentuk ntu organisasi Persatuan Bola Voli Seluruh Indonesia yang bertanggung jawab memantau perkembangannye olahraga ntu di dalam negeri. Permainan yang satu ntu bisa aje di mainkan oleh siape aje, secara umum untuk bisa bermain bola voli memerlukan 2 regu masing-masing 6 orang, dan juga lapangan voli, bola beserta net-nya. Apabila kite pingin mengenal voli lebih dekat atau bahkan menekuninye dengan serius, ada bejibun hal yang harus diketahui terlebih dahulu. Kite sebaiknye memahami sejarah, teknik dasar, sekaligus peraturan permainan bola voli. Permainan Bola Voli merupakan olahraga yang menggunakan bola berbahan karet atau kulit dan dimainkannye secara berkelompok oleh dua tim. Setiap tim terdiri dari 6 orang pemain yang area permainannye dipisahkan oleh net. Tujuan olahraga ntu adalah memukul bola hingga melewati net sekaligus menjatuhkannye ke lantai lapangan di area lawan. Cara memukul bolanya pun tidak boleh sembarangan, karena ada teknik-teknik tertentu yang harus dikuasai para pemain. Permainannye sendiri dibagi menjadi 2–3 babak. Tim yang mendapatkan skor 25 terlebih dahulu akan dinyatakannye sebagai pemenang di babak tersebut. Pemenang pertandingan adalah tim yang berhasil memenangkan dua babak.

Topic: sports
Elu punya badogan yang bener-bener jadi kesukaannye elu dari kecil sampe detik ini? Aye punya. Selaen suka aneka olahan ayam goreng, aye itu suka bener sama aneka mi. Mi itu ada beberape jenis, nah yang aye tau ada mi instan, mi ayam, dan mi tektek. Tapi favoritnye aye sih mi instan, hehe. Mi instan entu kan ada dua jenisnye ye, ada mi instan kuah dan mi instan goreng. Tapi kalo aye, mau mi instan goreng kek, mi instan rebus kek, aye doyan! Rasanye sedep bener. Mi instan selaen punya dua jenis, punya rasa-rasa yang berbeda dan bervariatif bener! Mi kuah ada yang rasa ayam bawang, soto, kari ayam, seblak jeletot, dan lennye. Kalo mi instan goreng ada yang rasa original, ayam geprek, rendang, dan laennye. Intinye banyak bener deh rasa dari tiap jenis mi instan kuah entu. Nah kalo elu badogan yang elu suka ape?

Topic: food & beverages
Kalau membahas pengajar ngaji tentu pengajar pertama atau guru pertama adalah orang tua dari kita lahir diajarkan mungkin bacaan basmalah setelah bertambahnya usia dikenalkan huruf hijaiyah lalu harakat dan disambung selain itu saya juga belajar di TPQ dekat rumah. Awal mengaji menggunakan iqro' selain itu dulu saya bersekolah di sekolah islam sehingga diajarkan juga ngaji menggunakan metode ummi hingga sekolah menengah pertama menggunakan metode tersebut, saat tk hingga SD saya mengaji di sekolah dan di TPQ hingga di smp saya hanya mengaji disekolah saja lantaran saat smp saya pupang jam 4 sore dan di sekolah sudah diajarkan secara maksimal dalam mengaji maupun hafalan juz 30.tetapi dulu waktu mengaji saat di TPQ saya sempat pindah ngaji di TPQ yang lumayan jauh dari rumah lantaran dulu di TPQ tersebut ada seragamnya dan dari beberapa daerah jadi sangat hits kalau zaman sekarang.

Topic: religion
Elu pade suka nonton film? Nontonnye film ape? Tapi, elu pade nonton filmnye kagak keseringan kan? Nonton film entu cocoknye pas semua hal yang kudu elu kejain udeh kelar, pas elu bener-bener ade waktu luang. Jadinye kagak boleh setiap hari. Takutnye malah bikin elu kebablasan saking serunye hehe. Selaen entu, jangan asal nonton film ye! Nontonnye film yang ade manfaatnye aje! Jangan asal-asalan semua film elu tonton. Takutnye, entar elu malah kena dampak-dampaknye yang kurang baek. Jadi inget ye, elu kalo nonton film entu jangan berlebihan, jangan ninggalin kewajiban, dan pastinye elu kudu cek dulu tontonannye entu ada manfaatnye atau kagak.

Topic: leisures
Ngegares ganyeman yang baru atau yang lagi viral jadi salah satu hobi yang bejibun orang sukai, salah satunye aye lagi punya hobi buat ngegares ganyeman yang baru hadir di dunia perkulineran. Dengan aneka macem ganyeman yang terbaru, yang rasanye juga ajib, harganye juga beragam kadang ade yang murah kadang ada yang mahal. Tapi emang hobi yang satu nih ntu agak bikin cemas rasanye badan jadinye makin gede aje, maka dari ntu kita kudu barengin sama aktivitas fisik kalo mau ngejalani  ntu hobi mencari ganyeman terbaru gitu. Tapi emang ni hobi, hobi yang paling aye demenin, bawaannye kalo liat ada ganyeman baru yang keliatannye ajib, dan harganye kaga begitu mahal bawaannye pengen banget langsung meluncur buat nyobain.

Topic: leisures
Ada permaenan bocah yang mirip ama bisbol, namanya kasti. Kalo bisbol pake bola bisbol atawa bola yang agak gedean. Kalo kasti pake bola tenis. Di permaenan kasti ini ada dua kelompok. Satu kelompok yang jadi penjaga ama satu kelompok yang jadi tukang mukul. Cara maennya, pertama bola tenis dilempar ama dipukul pake tongkat kayu. Tongkat ini juga biasanya pake bahan seadanya, kagak mesti kayu. Kadang pake tongkat dari gagang pengki. Pokoknya manfaatin barang seadanya. Abis mukul bola tenis tadi, tukang mukulnya lari ke pos-pos atawa ke titik-titik yang udah ditentuin sebelomnya. Kalo ada anggota yang kena lemparan bola atawa kelompok yang anggotanya kesentuh bola tenis tadi, giliran jadi penjaganya. Kalo pemukul tadi kagak bisa mukul bolanya atawa gagal ampe tiga kali, jadinya dianggap gagal. Dia dianggap kalah di babak itu. Permaenan kasti lebih sering dimaenin ama bocah laki-laki dibanding wadon. Permaenan ini menggunakan kekuatan kaki ama kerja sama yang kompak tiap pemaennya.

Topic: sports
Selaen Asie Tenggare, Indonesie juge ngikut petandingan olahrage nyang diadain sebenue Asia bareng ame 44 negara laennye. Namanye Asian Games, diadainnye tiap 4 taon sekali dengan tuan rume nyang beda-beda. Sejaoh enih, Indonesia udeh dua kali jadi tuan rume Asian Games, ya ntu pas 1962 ame pas 2018. Buat cabang olahragenye, ade banyak bangat dan beda-beda tiap taonnye, begantung ame tuan rumanye. Ampe karang, ude ade 39 cabang olahrage, ya ntu angkat besi, anggar, atletik, balap peda, bekuda, bola basket, bola tangan, bola voli, bulu tangkis, dayung, golf, gulat, hoki lapangan, judo, kabaddi, kano, karate, kreiket, layar, loncat indeh, menembak, pancalomba modern, panahan, pancak silat, polo aer, rugbi, senam artistik, sepak bola, sepak takraw, soft tenis, skuas, renang, renang indah, tenis meja, taekwondo, tenis, tinju, trilomba, ame wushu.

Topic: sports
Malem taon baru aye sekeluarga ade rencana nih buat bakar-bakaran. Nah masing bingung nih ape aje nyang mau kita beli buat bakar-bakaran. Nah mpok aye ngidein buat beli udang, ama ikan aje tuh nyang ngolahnye kaga begitu susah. Pengalaman nyang udeh-udeh kalo bakar-bakar tuh mesti disiapin dari jauh-jauh hari tetek bengeknye, seminggu sebelumnye aye udah cicil tuh bahan-bahan buat bakarnye. Pertama nyang harus disiapin ade panggangan kan pastinye, kaga lupa juga nyetok mentega, bumbu dapur nyang buat bumbuin ikan, ama kecap tuh. Barang-barang tadi tuh disiapin paling awal soalnye kaga gampang busuk, nah kalo udah sehari sebelumnye baru deh beli bahan-bahan nyang buat dibakar.

Topic: food & beverages
Permaenan di PS tuh nyang aye suka kaga cuma harvest moon, ada juga tuh maen balap-balapan. Cuma kalo balapan ini aye pernah nih maenin. Seru banget dah pokoknya, karena karakter nyang dia pake tuh hewan-hewan. Selain itu, tempat balapannye tuh beragam pokoknya untuk umur aye saat itu paling keren dah. Maennya tuh bisa berdua tuh balapannye. Pokoknye buat di tonton aja resep, ampe sekarang kayanya kalo masih ada mah aye juga masih mao tuh maenin. Cara maennya juga gampang, cuma kite harus lincah aje tuh maeninnya. Kalo kite maenin juga lama-lama lincah si, jadi kaga perlu skil macem-macem dah cuma butuh sering maeninnya aja.

Topic: technology
Tari tortor adalah nandakan suku Batak nyang awalnyè dilakuin sêbagè pêrsêmbahan bagi roh lêluhur. Bêrikut êni gêrakan tari tortor. Pangurdot, gêrakan sêluruh awak nyang pusat dayè gêrakannyè adè padè têlapak tangan amè tumit. Têrus, pangèal. Nah, dayè tarik tari tortor adè padè gêrakan pinggang nyang gêmulè. Gêrakan êni dimiluin amè anggotè awak laèn, kayak tangan, jari, amè kêpalè. Bêrikutnyè, pandènggal. Gêrakan êni punyè rotasi. Kêduè têlapak tangan nyang kêbukè diangkat kê atas pêlan-pêlsn, têrus turunin jugè pêlan-pêlan dêngan nêlungkupin têlapak tangan nyang kêbukè ntu mênuju pinggang sêbêlah kiri amè kê kanan. Sêlanjutnyè, siangkupna. Gêrakin lèhèr sêiramè dêngan gondang amè urdot. Têrakhir, hapunanna, yakni èksprèsi nyang kêliatan dari wajah pênandak.

Topic: culture & heritage
Bandung memang dikenal sebagai kota yang mempunyai bejibunnye tempat wisata menarik salah satunye ya ntu Orchid Forest Cikole. Orchid Forest Cikole sangat cocok untuk dijadikan pilihan sebagai destinasinye liburan akhir pekan. Disono kite bisa menikmati suasana alamnye yang indah, kita bisa ngegares disono juga ada kafe atau tempat ganyeman jadi gatakut lapar dan bingung cari ganyeman walau tempatnye kaya di hutan. Selain menawarkan berbagai wahana menariknye, Orchid Forest Cikole ini menyuguhkan nuansa alam yang eksotis beserta udara yang sejuk. Di ntu tempat bisa berkemah, selain ntu Orchid Forest Cikole juga memiliki wahana lainnye yang bisa kite nikmati. Salah satunye, taman anggrek, ntu taman anggrek di Orchid Forest Cikole disebut-sebut sebagai taman anggrek terbesarnye di Indonesia. Sebabnye Orchid Forest Cikole ini memiliki berbagai jenis tanaman anggreknye. Selain taman anggrek, disana juga terdapat jembatan kayu yang menjadi salah satu gacoannye wisatawan untuk berswafoto di Orchid Forest Cikole. Bagi yang ingin memacu andrenalin, anda juga bisa mencoba naik flying fox yang disediakan Orchid Forest. Selain itu terdapat juga wahana lainnye seperti lapangan golf. Orchid Forest Cikole merupakan tempatnye wisata yang bisa dinikmati semua umur. Selain untuk orang dewasa, disana juga tersedia wahananye untuk anak-anak seperti hutan kelinci dan Orchid Castle. 

Topic: leisures
Di èra digital nyang mangkin bêkêmbang êni ngêjè masarakat lêbih mêlèk teknologi sêhinggè banyak orang nyang ngêlakuin intêraksi amè komunikasi makè mèdia sosial. Mèdia sosial dijadiin sêbagè mèdia buat ngêlakuin promosi wayah pandêmi êni karna inpormasi bakal jadi lêbih èpèktip amè èpisièn. Di mèdia sosial jugè bisè bêrintêraksi langsung liwat kolom komplèn atau saran. Sêlaèn ngêpromosiin, komèn liwat mèdia sosial bisè jadi masupan bagi pêngelolè têmpat wisatè alam buat èpaluasi. Kagak bisè dipungkirin bahwa sêlaèn punyè pêran nyang pênting, mèdia sosial jugè bêpêngaruh têradêp minat bêkunjung parè pêlancong. Têrlêbih unggahan dari bocah mudè, sèlêbgram, atau artis têrkênal nyang punyè pêngaruh lêbih gêdé buat bisè narik minat masarakat karna kontèn krèatip nyang diunggah liwat mèdia sosial mêrèka.

Topic: leisures
Elu doyan same mentai rice? Entuh loh yang nasi pake saos mentai abis entu biasanye pake daging salmong, atau kepiting ataupun ayam. Elu tau kagak? Kagak tau? Tapi elu penasaran? Nah cara bikinnye entu gampang bener. Kagak perlu jago masak buat bikin enih badogan. Pertama elu kudu siapin ikan salmon yang udeh bersih dari tulang dan udeh diiris (bisa daging kepiting ataupun ayam). Abis entu, entu daging elu cuci. Abis entu elu panggang. Nah sambil nunggu entu daging mateng, elu bisa bikin saosnye. Saosnye entu bisa elu buat pake mayones, saos sambel, dan kalo elu doyan saos tomat bisa aje elu campur (tergantung selera). Aduk-aduk deh entu saos. Abis entu pas udeh jadi, elu taro nasi secukupnye dan sesuain mau bikin berape porsi dan di wadah kayak gimane. Abis entu, pas ikannye mateng, elu taburin ke nasinye, elu tuangin saosnye, elu taburin rumput laut, nah elu bakar deh.

Topic: food & beverages
Siapè bilang madang ayam bêtutu kudu kê Bali dulu? Karang êlu bisè ngêjè dèwèk di rumèh makè rêsèp êni. Mulènyè kumbah atu èkor ayam makè aèr ngalir ampè rêsik, têrus tirisin. Buat bumbu alusnyè, ulêk kasar bawang mèrah, bawang putih, amè cabè mèrah. Têrus, tumbuk alus kunyit, jahè, kêncur, lêngkoas, atu batang sêrèh, kêmiri, mêrica, kêtumbar, têrasi, garêm, amè gulè mèrah. Tumis bumbu alus ampè matêng. Cêmplungin jugè daon salam, duè batang sêrèh, têrus aduk ampè layu. Sêlanjutnyè, masupin bumbu nyang udèh ditumbuk kasar, aduk ampè matêng. Jangan lupè tambèhin satu lètêr aèr, têrus masupin ayam utuh. Masak makè api kêcit sêlamè kurang lêbih 90 mênit ampè ayam êmpuk amè aèr rêbusan nyusut ngêjadi sêkitar 200 ml. Jadi dah.

Topic: culture & heritage
Brokoli entu bagus banget buat kesehatan! Brokoli entu sayuran ijo yang kalorinye rendah. Jadi, jelas aje kalo brokoli cocok bener dikonsumsi buat orang-orang yang diet biar mencapai berat badan ideal. Selain entu, brokoli bagus buat kesehatan karena bisa cegah kanker, misalnye kanker payudara dan rahim. Brokoli bisa buat nurunin kolesterol jahat loh. Sering makan brokoli juga bisa ngecilin reaksi alergi dan peradangan. Selain entu, brokoli bisa ningkatin sistem kekebalan tubuh dan kesehatan jantungnye elu. Brokoli juga bagus bener buat kesehatan tulang karena ngandung kalsium, magnesium, zinc, fosfor, dan vitamin K yang tinggi. Buat elu yang mau kulitnya bagus dan sehat, makan brokoli bisa jadi solusinya! Nah terakhir, brokoli entu juga bagus buat detoksifikasi tubuh dan ningkatin kesehatan mata.

Topic: food & beverages
Pas hari Minggu taon 2021, aye punya waktu luang setelah seminggunye aye padet bener. Nah di entu hari, aye pagi-pagi udeh siap buat ningkring jual buku bekas aye, sekaligus nyobain ngebadog di salah satu tempat badog ayam yang lagi lumayan viral. Jam 10-an kayaknye aye udeh pergi naek bus ke tempat jual buku bekas. Pas sampe di tempat jualn buku bekas, aye dapet harga kecil bener. Tapi kagak napa dah, soalnye niat utamanye emang mau ngosongin gerobogan buku aye. Abis entu, aye lanjut naek bus buat ke tempat badog yang aye tuju. Selama kurang lebih satu jam-an, aye sampe di haltenye. Aye lanjut ningkring di komplek gitu buat sampe ke tempat badog yang aye tuju. Akhirnye setelah ningkring lumayan jauh, aye pun sampe di entu tempat badog. Langsung aje aye pesen badogan sama minuman dinginnye. Udeh deh akhirnye aye ngebadog dengan girang.

Topic: leisures
Sekarang eni sektor pariwisata Indonesia punye kontribusi buat kira-kira 4% dari totalnye ekonomi. Pade tahun 2019, Pemerintah Indonesia bakalan ningkatin angka eni dua kali lipat jadi 8% dari PDB, sebuah target nyang ambisius (mungkin terlalu ambisius) nyang ngimplikasiin kalo waktu 4 tahun ntarannye jumlah pengunjung perlu ningkatin dua kali lipet jadi kira-kira 20 juta. Dalem rangka nyapai target eni, Pemerintah bakal berfokus pade perbaikan infrastruktur Indonesia (nyang masuk infrastruktur teknologi informasinye ame komunikasinye), akses, kesehatan, kebersihan ame juge ningkatin kampanye promosi online (marketing di luar negeri. soalnye kalo ngomongin infrasruktur bebanding lurus ame pembangunan nyang bakal terus bekembang sampe kapan juge

Topic: leisures
Sore-sore emang waktu nyang adem buat maen. Anak kecil bisa bangat dikasih coba maenan nyang bisa bari olahraga juge, namanye sepatu roda. Kalo sepatu biasa bawahnye cuman sol, enih bawahnye roda. Ada nyang empat roda; dua depan, dua belakang, ade nyang tige roda, bererod ke belakang. Baenye, kalo baru pertame nyoba, nyang roda empat dulu aje biar masi seimbang. Cara olahraganye, cuman pake, terus udeh, deh, keliling kitaran rume. Kagak mesti di lapangan, nyang penting sepi kendaraan ame jalanannye datar, kagak banyak lobang ato tanah basah. Enih patu bagus bangat buat si kecil, soalnye bisa sekalian ngelatih motorik ame keseimbangan. Maen-maen bari tambah sehat!

Topic: sports
Ade beberape upacara adat tahunan yang beken di Indonesia, misalnye; Suku Tengger tiap 14 bulan Kasada atau bulan kesepuluh penanggalan Tengger meringatin Upacara Yadnya Kasada di Gunung Bromo, Festival Erau di Tenggarong digelar buat ngelestariin budaya Kerajaan Kutai Kartangeara dan acara puncaknye entu pesta aer di tepi Sungai Mahakam, Rangkaian acara Dieng Culture Festival digelar di Dataran Tingi Dieng (ade tradisi ruwatan dan potong rambut bocah-bocah gimbal), Festival Sekaten entu rangkaian peringatan Maulid Nabi Muhammad yang digelar di Keraton Surakarta dan Yogyakarta, Upacara tabuik dilaksanain tiap awal bulan Muharam di Kota Pariaman buat meringatin wafatnye cucu Nabi Muhammad, dan laennye. Nah entu die beberape macem upacara atau acara adat di Indonesia.

Topic: culture & heritage
Penentuan jenis bangunan kematian orang Hindu di Bali sangat dipengaruhi oleh strata sosial tradisional masyarakat Bali, jenis bade dan atau wadah dapat dibagi berdasarkan bentuk kelompok sosial yang menggunakan soroh/klan orang yang diaben. Umumnya prosesi ngaben bagi kalangan keturunan bangsawan disebut pelebon. Hal tersebut ditentukan oleh kedudukan seseorang menurut jabatan leluhurnya dalam struktur pemerintahan kerajaan di masa lampau. Ini disuratkan dalam bentuk prasasti, babad, dan lońtar dari warga masing-masing yang didasarkan atas anugerah raja penguasa yang berkuasa di Bali seperti anugerah dari jaman kerajaan Gelgel Klungkung, Babad Arya Kenceng, Babad Dalem Sukawati (Waturenggong), dll. Upacara Bali yang mungkin bisa dianggap mirip dengan selamatan seperti dalam tradisi Jawa bernama ngeroras/ngerorasin. Biasanya upacara ini dilakukan 12 hari setelah upacara ngaben/kremasi dilakukan. Tapi lantaran agama Hindu Bali adalah agama yang sangat fleksibel, jangka waktu ini bisa berubah-ubad sesuai dengan kondisi keluarga yang meninggal.



Topic: religion
Menurut aye, Tebet Eco Park entu merupakan tempat wisata yang lumayan viral dan rame dikunjungin banyak orang. Aye pernah ke sono dan entu tempat bener-bener rame orang. Wajar aje ye rame, entu tempat bener-bener cakep pemandangannye, dikelilingin banyak pohon ijo, rumput-rumputan, aliran aer yang memanjang, ade zona infinity link bridge, tempat maen bocah-bocah, tempat ibadah, tempat duduk-duduk, dan laennye. Apelagi di sekitar entu tempat juga banyak yang dagang makanan. Terus menurut aye yang paling asiknye adalah kite kagak perlu bayar sepeser pun buat masuk ke entu tempat wisata viral. Jadinye, kite bisa refreshing, piknik, ngongko, ngegares, dan laennye sambil nikmatin pemandangan alam yang cakep tanpa bayar sepeser pun!

Topic: leisures
Nah karna anjungan nyang jumlahnya masih dikit jadi kan buat kite naik butuh waktu lama karna kaga jelas antrianya, pegawai nyang ngatur juga kaga ada. Masih bingung ama kondisi Taman Mini sekarang, trus juga karna udah lama ke Taman Mini juga kita lupa tentang tujuan wahana nyang mau kite kunjungin nyang mana. Kalo kite nungguin mobil anjungan bisa kaga nhejedog bae kita di sono, belom lagi kalo milih jalan kaki kaga tau rutenye kemane. Boleh deh tuh pihak Taman Mini kasih kite brosur peta nyang gampang diliat jadi kaga bikin kite kesasar kalo ke mana-mana karna pasti tuh kalo ke Taman Mini sering kesasar, soalnye juga petunjuk arahnye kaga selengkap di Ancol.

Topic: leisures
Madangan laut padè umumnyè punyè kandungan nutrisi dan baèk buat kêsèhatan, tapi sayangnyè kagak sêmuè madangan laut aman buat êmak-êmak bunting. Madangan laut punyè banyak kandungan protèin, jat bêsi, amè zink nyang pênting buat pêrtumbuhan amè pêrkêmbangan orok. Tapi, bêbêrapè jênis madangan laut, têrutamè ikan prèdator kayak hiu, king mackerel, amè todak punyè kandungan mèrkuri tinggi. Êmak-êmak bunting bisè ngêminimalisasi risiko mèrkuri dêngan milih jênis ikan nyang rêndèh mèrkuri dan kayè kandungan asêm lêmak omèga-3, contohnyè ikan kêmbung, nila, amè salmon. Puguhnyè sêmuè madangan nyang bakal dikonsumsi kudu dalêm kêadèan matêng sêmpurnè buat ngêhindarin paparan baktèri amè pirus nyang bêrbahayè.

Topic: food & beverages